Épernay er 130 km norð-austan við París og skammt frá bænum Hautvillers og borginni Reims sem tilvalið er að heimsækja . Í Haustvillers er meðal annars hin glæsilega L’Avenue de Champagne , eða Kampavínsstræti . Við þá götu eru aðalskrifstofur margra þekktra kampavínshúsa . Mikil verðmæti eru í kjöllurunum og er gatan því talin ein sú dýrasta í Frakklandi . Á strætinu er m.a. að finna Moët et Chandon , en framleiðandinn er með eitt lengsta völundarhús neðanjarðar sem eru tæpir 30 kílómetrar . Vínin eru geymd allt að 30 metrum neðanjarðar vegna stöðugs hitastigs og raka . Hægt er að fara í skoðunarferðir til að sjá flöskurnar og bragða á vínum . KAMPAVÍN Þó að öll kampavín séu freyðivín er ekki þar með sagt að öll freyðivín séu kampavín . Einungis vín frá héraðinu Champagne í kringum borginar Épernay og Reims eiga rétt á að kalla sig kampavín . Jarðvegur kampavína er einstakur og einkennist hann af kalksteini og krít og er loftslagið svalt . Flest kampavín eru blanda úr þremur þrúgum , Chardonnay , Pinot Noir og Pinot Meunier . Hver þrúga fyrir sig er látin gerjast og í framhaldinu er búin til blanda . Þegar vínið er tilbúið er sykri og geri bætt við það og vínið sett í flöskur sem eru geymdar í risastórum kjöllurum undir Reims og Épernay , þar sem það gerjast og freyðir . Munkurinn Dom Pérignon ( f. 1639 ) var frumkvöðull hinnar “ méthode Champenoise ” sem felst í eftirgerjun drykkjarins eftir að búið að er setja hann á flöskur . Drykkurinn fer frá því að vera kyrrt vín yfir í “ champagne ” . Áður fyrr var þessi meðferð ómöguleg þar sem flöskurnar þoldu ekki þrýstinginn sem skapaðist inni í þeim við gerjunina , en nú eru flöskurnar þykkari ásamt því að tapparnir þola meira . Hið fræga kampavín . Dom Pérignon var jarðsettur í aðalkirkjunni í bænum Hautvillers , sem er í 10 mínútna akstursfjarlægð frá Épernay . Til er vín sem heitir í höfuðið á Dom Pérignon og er það framleitt í klaustrinu þar sem hann bjó . Hautvillers er umkringd vínökrum sem eru m.a. í eigu Moët & Chandon og er í raun skyldustopp fyrir þá sem fara um Champagne hérað . Pierre Taittinger var yfirmaður í franska hernum í fyrri heimsstyrjöldinni og var staðsettur í Chateau de la Marquetterie höllinni skammt frá Épernay . Í lok stríðsins keypti hann höllina og þær vínekrur sem fylgdu henni . Síðar keypti hann kampavíns fyrirtækið Forneaux og breytti nafni þess í Taittinger . Claude Taittinger rekur nú fyrirtækið og hefur hann lagt áherslu á að tengja list við vínið og hafa frægir myndlistarmenn verið fengnir til að hanna flösku fyrir árgangskampavínin . Épernay’s Hotel de Ville er ráðhús Épernay , við vestur enda Avenue de Champagne . Húsið var gjöf til bæjarins frá Moët fjölskyldunni eftir að fyrri byggingin var eyðilögð í fyrri heimsstyrjöldinni . Einkar falleg bygging og garðarnir ekki síðri . Hotel de Champagne er mjög vel staðsett 3 stjörnu hótel á milli kampavínsgötunnar og miðbæ Epernay . Á hótelinu má meðal annars finna líkamsrækt og saunu . Notaleg loftkæld herbergi með tvíbreiðu rúmi , sjónvarpi , fríu wifi , síma , litlum ísskáp , öryggishólfi , baðherbergi með sturtu eða baði og hárþurrku . Á hótelinu er Lounge bar en hann er vinsæll viðkomustaður hjá gestum og því tilvalið að slaka á eftir langan dag .